(૨) આપે ઉલ્લેખેલા કોઇ મધ્યસ્થીઓ જરૂરી નથી જ. હા એટલું ખરૂં કે હાઇવે પર ચોક્કસ સ્થાન ચીંધી બતાવતા પથ્થર (માઇલ સ્ટોન !) જેટલું તેમનું મહત્વ પણ છે. પરંતુ સામાન્ય રીતે, આપણા જેવા સામાન્ય લોકો સ્થળદર્શક પથ્થર (કે પાટીયું) પાસેથી પ્રેરણા લઇ અને સાચા માર્ગે આગળ વધી જવાને બદલે તે પથ્થરને જ પકડી અને બેસી રહે, તે પથ્થરના જ ગુણગાન કરવા લાગી પડે એટલે પછી આગળ વધવાનું અને ગંતવ્યસ્થાને પહોંચવાનું કે મુળ લક્ષ્યને પ્રાપ્ત કરવાનું ચુકાઇ જાય છે.